|  |  |
| --- | --- |
|  | PROVINCE OF THE EASTERN CAPEDEPARTMENT OF EDUCATIONGRAAFF-REINET DISTRICT |
|  |  |  |  |  |  |  |
|  | *Gemeenskaplike vraestel* |  |
|  |  |
|  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  | **2016****JUNIE EKSAMEN** |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  | **GRAAD 12** |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  | **AFRIKAANS HUISTAAL****VRAESTEL 2** |  |
|  |  |
|  |  |
|  |  |
|  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  | **PUNTE** | 80 |  |  |  |  |
|  |  |  |  |  |  |  |
|  | **TYD** | 2½ uur |  |  |  |  |
|  |  |  |  |  |  |  |
|  |  |  |  |  |  |  |
|  | **Hierdie vraestel bestaan uit 18 bladsye** |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  | *Blaai om asseblief* |

**INSTRUKSIES EN INLIGTING**

Lees die volgende instruksies/opdragte noukeurig deur voordat jy die vraestel beantwoord.

1. Moenie probeer om die hele vraestel deur te lees nie. Raadpleeg die inhoudsopgawe op die volgende bladsy en merk die vraagnommers van die letterkundetekste wat jy in die klas behandel het. Lees daarna die vrae oor die tekste wat jy gedoen het en kies die tipe vraag wat jy wil doen. Neem die voorskrifte by elke vraag in ag.

2. Die vraestel bestaan uit DRIE afdelings:

|  |  |  |
| --- | --- | --- |
| **AFDELING A:** | **Gedigte** | **(30)** |
| **AFDELING B:** | **Prosa** | **(25)** |
| **AFDELING C:** | **Drama** | **(25)** |

3. Beantwoord VYF vrae in totaal: DRIE uit AFDELING A, EEN uit AFDELING B en

EEN uit AFDELING C. Gebruik die kontrolelys om jou met jou keuses te help.

4. Voorgestelde tydsindeling:

AFDELING A: ongeveer 40 minute

AFDELING B: ongeveer 55 minute

AFDELING C: ongeveer 55 minute

5. Volg die opdragte aan die begin van elke afdeling noukeurig.

6. Nommer die antwoorde korrek volgens die nommeringstelsel wat in hierdie vraestel gebruik is.

7. Beantwoord ELKE afdeling op ’n NUWE bladsy.

8. Skryf netjies en leesbaar.

**INHOUDSOPGAWE**

Hierdie bladsy sal jou help met die keuse van vrae sonder dat dit nodig is om die hele vraestel deur te lees.

|  |
| --- |
| **AFDELING A: GEDIGTE****Voorgeskrewe gedigte: Beantwoord ENIGE TWEE vrae.** |
| **VRAAGNOMMER** | **VRAAG** | **PUNTE** | **BLADSY** |
| 1. ‘n epistemologie van water | Opstelvraag | 10 | 6 |
| **OF** |
| 2. Die skedel lag al huil die gesig | Kontekstuele vraag | 10 | 7 |
| **OF** |
| 3. Die huis luister | Kontekstuele vraag | 10 | 8 |
| **OF** |
| 4. “last grave at dimbaza” | Kontekstuele vraag | 10 | 9 |
| **EN Ongesiene gedig: (Verpligtend)** |
| 5. telefoonboekie | Kontekstuele vraag | 10 | 10 |
|  |
| **AFDELING B: ROMAN Beantwoord EEN vraag.\*** |
| 6. *Die kwart-voor-sewe-lelie* | Opstelvraag | 25 | 12 |
| **OF** |
| 7. *Die kwart-voor-sewe-lelie* | Kontekstuele vraag | 25 | 12 |
|  |
| **AFDELING C: DRAMA Beantwoord EEN vraag.\*** |
| 8. *Krismis van Map Jacobs* | Opstelvraag | 25 | 14 |
| **OF** |
| 9. *Krismis van Map Jacobs* | Kontekstuele vraag | 25 | 14 |
|  |
| 10. *Mis* | Opstelvraag | 25 | 17 |
| **OF** |
| 11. *Mis* | Kontekstuele vraag | 25 | 17 |

**\* LET WEL: Beantwoord EEN OPSTELVRAAG en EEN KONTEKSTUELE VRAAG**

**onderskeidelik uit AFDELING B en AFDELING C.**

**KONTROLELYS**

Gebruik die onderstaande kontrolelys om te kontroleer of jy al die nodige vrae beantwoord het.

|  |  |  |  |
| --- | --- | --- | --- |
| **AFDELING** | **VRAAGNOMMER** | **GETAL VRAE****BEANTWOORD** | **MERK** |
| A: Gedigte(Voorgeskrewe gedigte) | 1–4 | 2 |  |
| A: Gedigte(Ongesiene gedig) | 5–6 | 1 |  |
| B: Roman(Opstel- of kontekstuele vraag) | 7–12 | 1 |  |
| C: Drama(Opstel- of kontekstuele vraag) | 13–16 | 1 |  |
| **LET WEL: Beantwoord EEN OPSTELVRAAG en EEN KONTEKSTUELE VRAAG****onderskeidelik uit AFDELING B en AFDELING C.** |

**VRAAG 1**

Lees die onderstaande gedig en beantwoord die vrae.

|  |
| --- |
|  **’N TIPE EPISTEMOLOGIE VAN WATER** - *Breyten Breytenbach*1 Die hemel was somber suf van die gietende reën skeef gearseer, gebuig deur windstrome . . .  Dit was getint in vuur se kleure voortgebring uit bliksemskigte wat die wolke gereep en verfladder het, die fakkels5 waarvan die groot waters oor die oorspoelde valleie geslaan en oopgekloof het, en waar dié ontbloot is het die omgebuigde boomkruine sigbaar geword in die dieptes . . .  dat jy daar kon sien saamgewriemel op die baie bergspitse allerlei diere die marmotjies die girafs die skuifelende reptiele10 oplaas getem met die peupel mans en vroue wat boontoe gevlug het met kind en kraai. En die landerye onder water se brandertoppe was besaai van tafels, katels, arke, balies, kosyne, stompe, karavane, vrieskaste, kateders, kroegtoonbanke en ŉ flottielje vlotte15 saamgeflans in nood en vrees vir die dood (so glibberig, so log), waarop ŉ norring vare en moere met kroos kon hurk terwyl hulle arpeggio’s eoniese krete en verwyte en jammerklagte uiter, lamgeslaan deur die wind se woede wat die waters laat rol20 laat rol laat rol het . . . tesame met die glinsterende groen lyke van die verdrinktes, ŉ mompeling van dooie vleis weer en weer en weer . . .  Uit: *Yk*, 1983, Taurus |

In “*’n tipe epistemologie van water*” word ’n vloed beskryf.

Bespreek hierdie stelling in ’n literêre opstel van **250–300** woorde en verwys in jou antwoord na die **titel** wat by die gediginhoud aansluit, die **atmosfeer** wat in die gedig heers en hoe die **woordgebruik** in die gedig tot die beskrywing van die vloed bydra.

**[10]**

**VRAAG 2: KONTEKSTUELE VRAAG**

Lees die gedig hieronder en beantwoord dan die vrae wat volg.

|  |
| --- |
| **Die skedel lag al huil die gesig – *Wilma Stockenström***1 Eendag sal ek, weet ek, die dood2 met laggende skedel trotseer. Minstens3 my sin vir humor sal ek behou. Maar4 of ek soos oorlee mevrou Ples en soos5 die bloubok van my geboorteland6 ook ’n glaskas in ’n museum sal haal?7 ’n Seldsame dier is die mens nou nie juis.8 Tog, hoe slim tog is ons met ons9 innerlike uurwerkvernuf, hoe sterk10 die groot swaaiende hyskraangebare11 waarmee ons wolkekrabbers reghoekig12 neerplak in woon- en sakekomplekse.13 Merkwaardig ons grabbelende navorsing14 dwarsdeur dolomiet om ons arms diep15 soos skagte te sink en die grys erts16 te gryp en op te trek, te vergruis en te17 veredel tot staaf op staaf korfagtig18 gepakte kluise van belegging. A ja,19 wonderbaarlik ons vermoë om weggooisand20 tot vuurstof te verryk wat as ons wou21 alles onherhaalbaar in allerlaaste oplaaiing22 woes skoon kan laat ontbrand.23 Ek sê mos die skedel lag24 al huil en huil die gesig. *[Uit: Van vergetelheid en van glans, 1976]* |

|  |  |  |
| --- | --- | --- |
| 2.1  | Waarna verwys die spreker met die gebruik van *skedel* in die titel?  | (1)  |
| 2.2  | Haal ’n woord uit strofe 1 aan wat op sekerheid dui.  | (1)  |
| 2.3  | Benoem die **beeldspraak** in versreël 10 en skryf die beeld waarby dit in strofe 2 aansluit, neer.  | (2)  |
| 2.4  | Hoe verskil die houding van die spreker in versreël 13–18 van die houding in versreël 18–22? Motiveer uit versreël 18–22 dat hierdie veranderde houding regverdig is.  | (3)  |
| 2.5  | Watter **funksie** verrig die herhaling van die **titel** in die slotstrofe?  | (1)  |
| 2.6  | Watter **mening** huldig die spreker omtrent die mens? Stem jy saam met die spreker se siening oor mense? **Motiveer** jou antwoord.  | (2)  |
| **[10]**  |
| **VRAAG 3: KONTEKSTUELE VRAAG**  |
|  |
| Lees die gedig hieronder en beantwoord dan die vrae wat volg.  |
|

|  |
| --- |
| **Die huis luister – *Daniel Hugo***  1 my kamers is hol soos ’n binne-oor 2 ek hoor hoe die bewoners roesemoes 3 liefde maak, verwyt, mekaar vertroos, skoor 4 soek met die goor hede, nooit tevrede 5 aanhou kibbel oor kon en sou en moes  6 luister, ek bewaar julle verlede 7 my fondamente kraak onder die las 8 my plafonne raak voos van die eggo’s 9 te veel vloeke laat my pleisterwerk bars 10 jare se trane laat my rame roes  11 so word ons saam verweer deur dit wat was 12 my dakplate en julle gebede 13 fluister en knal al hoe harder om hulp 14 ongehoord in elke nag se oorskulp *[Uit: Dooiemansdeur, 1991]* |

 |
|  |
| 3.1  | **Herlees versreël 1.**  |
| 3.1.1  | Benoem die **beeldspraak** in dié versreël.  | (1)  |
| 3.1.2  | Wat is die **funksie** van die beeldspraak wat jy in versreël 1 geïdentifiseer het?  | (1)  |
| 3.2  | Hoe word die **negatiwiteit** in die eerste strofe beklemtoon?  | (1)  |
| 3.3  | Haal ’n frase uit strofe 1 aan wat op nimmereindigende verwyte dui.  | (1)  |
| 3.4  | Watter **stylmiddel** ondersteun hierdie nimmereindigende verwyte in strofe 1?  | (1)  |
| 3.5  | Watter woord in strofe 2 sluit aan by hierdie nimmereindigende verwyte?  | (1)  |
| 3.6  | In strofe 3 blyk dit dat die mens tog steeds na ’n beter toekoms hunker.  |
|  | Bewys hierdie stelling deur DRIE **opeenvolgende woorde** aan te haal.  | (1) |
| 3.7  | Skryf die **kontras** neer wat in strofe 3 voorkom.  | (1)  |
| 3.8  | Wat sal jou gemotiveerde raad vir hierdie huismense wees?  | (2)  |
| **[10]**  |

**VRAAG 4: KONTEKSTUELE VRAAG**

Lees die gedig hieronder en beantwoord dan die vrae wat volg.

|  |
| --- |
| **“last grave at dimbaza” – *Fanie Olivier***1. beauty douglas was born
2. op ’n wintersnag so all forlorn
3. omring deur die sterre se liggies
4. en koerante kaal klip
5. en nuuskierige hande
6. en tien ander gesiggies
7. a ’n dogter oplaas ’n dogter
8. om beeste te kry om die wêreld
9. te wei a dis lekker
10. om ’n vader te is te is
11. die ma het ’n briefie geskryf
12. aan haar man op die myne
13. om te sê van die kind en te vra van die geld
14. want dit was sy kind die dogter
15. was syne om te sê: o my man
16. my man ek het beeste gebaar
17. op ’n wintersnag so all forlorn
18. met die sterre soos goud en die mielies klaar
19. beauty douglas your daughter was born
20. sy hart het oopgeskiet tussen lae klip
21. opgeskiet boontoe en oopgevou
22. in ’n laatnagbrief: my vrou
23. my vrou sê aan beauty douglas
24. haar pa het haar lief.
25. hy’t sy brief gepos met sy viersentseël
26. ’n lugposbrief aan beauty douglas
27. om te sê hy’t haar lief
28. die adres was mnxesha
29. oor kingwilliamstown kaap
30. saans as hy sy moegheid streel
31. het hy gedroom van sy meisiekind
32. en op ’n sonskynmiddag twee maande later
33. het ’n brief uit mnxesha hom teruggevind:
34. “beauty douglas was born
35. she died”

[Uit: skimmellig, 1978] |

4.1 Verduidelik waarom daar reeds in die naam van die dogtertjie, “Beauty” (reël 1) ‘n sterk **ironie** opgesluit lê? (2)

4.2 Waarom is die verwysing na **beeste** (reël 8 en reël 16) belangrik vir die kulturele agtergrond van Beauty se ma? (1)

4.3 Watter **stylfiguur** word in reël 5 aangewend? (1)

4.4 Watter **woord** in strofe twee sluit aan by reëls 20 en 21? Gee slegs EEN woord. (1)

4.5 Wat is die **funksie** van die “o”-uitroep in reëls 15 en 16? (1)

4.6 “… op ‘n sonskynmiddag …” (reël 32) ontvang die pa ‘n boodskap in verband met sy dogtertjie. Verduidelik die **ironie** in die reël. (2)

4.7 Wat is die **funksie** van die dubbelpunt aan die einde van reël 33? (2)

4.8 Die pleknaam “dimbaza” (titel) kan die interpretasie van die gedig vir die gewone leser bemoeilik. **Verduidelik**. (1) [10]

**VRAAG 5: ONGESIENE GEDIG (VERPLIGTEND)**

Lees die gedig en beantwoord die vrae.

|  |
| --- |
|  **telefoonboekie** - *Susan Smith*1 tussen die lyne ingeskryf is my ma se geskiedenis: vriende van nou en toe bloedfamilie halffamilie hartfamilie5 soms dwarsweg en onalfabeties ingepas waar daar ŉ hoek of spasie was deurgetrek, oorgeskryf en uitgebrei met elke geboorte, sterfte, huwelik of vertrek het sy aankomelinge, weggegaandes en nuutgevondes10 sekuur aangeteken en voorsien van datum, tyd en plek ek lees my ma se lewe uit die boekie, tannie soekie tannie minnie tannie bettie tannie naomi bel ek15 vryburg welkom kimberley de aar om hulle te verwittig van haar laaste vertrek Uit: *in die afwesigheid van sin*, 2012, Protea |

5.1 Watter tipe spreker is hier aan die woord en watter **voordeel** hou dié tipe spre-

ker in? (2)

5.2 Daar is sprake van **inversie** (omgekeerde woordorde) in r. 1-2. Skryf SLEGS

die WOORD neer wat nie op die korrekte (verwagte) plek in die sin staan nie. (1)

5.3 Gee EEN bewys dat hierdie gedig ŉ **vrye vers** is. (1)

5.4 Waarom bestudeer die spreker juis nóú haar ma se telefoonboekie? (2)

5.5 Verduidelik die **verskil in betekenis** van die woord “vertrek” in r. 8 en 18. (1)

5.6 Lees die slotstrofe weer sorgvuldig deur en sê in **watter dorp** tannie Bettie

(ge)woon het. (1)

5.7 Gee ŉ voorbeeld van ŉ **eufemisme** uit die gedig. (1)

5.8 **Volgens die gedig word die telefoonboekie**

 A metafoor van die ma se lewe.

 B simbool van die ma se dood.

 C ŉ bewys van die ma se liefde.

 D ŉ simbool van die spreker se hartseer.

 (Kies die korrekte antwoord en skryf slegs die letter van jou keuse neer). (1)

**[10]**

**TOTAAL AFDELING A: 30**

**AFDELING B: ROMAN**

* Beantwoord EEN vraag uit hierdie afdeling.
* LET WEL: Beantwoord EEN vraag oor die roman wat julle in die klas behandel het.

 Indien jy in hierdie afdeling die opstelvraag doen, moet jy die kontekstuele vrae uit

 Afdeling C (DRAMA) beantwoord.

**VRAAG 6: OPSTELVRAAG**

***DIE KWART-VOOR-SEWE-LELIE* - Eleanor Baker**

Die **innerlike konflik** wat Iris in die roman ***Die kwart-voor-sewe-lelie*** ondergaan, dra by tot haar **karakterontwikkeling**.

Bespreek hierdie stelling in ‘n opstel van **400-450** woorde.

**OF**

**VRAAG 7: KONTEKSTUELE VRAAG**

***DIE KWART-VOOR-SEWE-LELIE* - Eleanor Baker**

***Lees die uittreksel aandagtig deur en beantwoord die vrae.***

1. “Hy het hard met sy tong geklik en ‘n krummel teen sy baadjielapel gespoeg. “Jy soek
2. moeilikheid en jy gaan dit kry.”
3. “Wat is jou naam? het hy gevra omdat ek gevoel het ‘n mens kan nie jou lewensfilosofie
4. sit en verduidelik aan iemand wie se naam jy nie eens ken nie.
5. “Billy. Joune?”
6. “Iris.”
7. Hy het wreed geglimlag en ek moes toegee, hy het baie goeie tande. “My suster is ook
8. Iris.”
9. “Daar het jy dit dan,” het ek voldaan gesê. “En waar is jou taxi?”
10. Hy het sy hand gewaai in die rigting van ‘n ry geparkeerde geel taxi’s. “Dis my
11. etensuur.”
12. “Is dit al so laat?” Ek het na my horlosie geloer. “Sowaar. Jy sien, my ouma het haar
13. eie spesiale Engel gehad en ek het die gevoel die man is nou by my.
14. Saamgevlieg, blykbaar.”
15. Billy het sy oë gerol. “Uh-huh.”
16. “Dis dié dat ek seker nie so versigtig is soo ek behoort te wees nie. Ek reken
17. die Engel sal my pootjie of so iets as ek te ver gaan.”
18. Hy het sy kop geskud en die plastiekbekertjie tussen sy groot hande verfrommel.
19. “Mense luister nooit regtig na my nie. Veral nie my familie nie.”
20. “Is dit so?”
21. “En dan is daar my naam. Iris. In die mitologie het dit twee verskillende betekenisse
22. gehad. Ek glo nie eintlik die laaste een nie, maar die een is wel van toepassing.”
23. “Maar dan is daar ook die blom. Het julle ook Irisse in julle tuine?”
24. “Uh-huh,” het hy weer gesê en ‘n sigaret uit sy baadjiesak geskud. Hy was kennelik nie
25. verwant aan die bestuurder wat my en Joe by die park afgelaai het nie.
26. “Hulle blom net een keer per jaar,” het ek hom herinner.
27. “En dis miskien ook een van die redes waarom ek nie altyd nee sê as ek dit behoort te
28. doen nie. Ek glo al sedert my skooldae dat ek, soos my botaniese naamgenoot, die een of
29. ander tyd moet blom en dat ek dus te alle tye gereed moet wees en nooit ‘n nuwe aanbod
30. van die hand mag wys of ‘n potensieel opwindende situasie onbenut mag laat nie.”
31. “My suster het nooit aan hierdie goed gedink nie. Iris is haar naam. Dis al.
32. Toeval, dis wat dit is. My ander suster is Daisy.”

7.1 **Herlees reëls 1-11**

Wie is die **fokalisator** hier, met ander woorde, uit wie se oogpunt word hier op die gebeure gefokus? (1)

7.2 Watter **soort verteller** word in die uittreksel gebruik? Gee die **voordele** van só ‘n verteller. (1)

7.3 Waarom reken Billy dat Iris moeilikheid soek? (1)

7.4 Bewys uit Billy se handeling in die uittreksel dat hy nie werklik glo in die bestaan van die engel nie. (1)

7.5 **Iris ondervind probleme met haar familie**.

7.5.1 Is Iris se stelling dat mense – en veral haar familie – nie regtig na haar luister nie, geregverdig? Motiveer jou antwoord. (3)

7.5.2 Watter **karaktereienskappe** van Iris kon moontlik aanleiding daartoe gegee het dat Iris nie so goed met haar susters oor die weg kom nie? (2)

7.5.3 Hoe **kontrasteer** Johanna met Iris se ma in hierdie opsig? (2)

7.6 Watter **mitologiese** betekenisse het Iris se naam en met watter mitologiese betekenis van haar naam stem sy saam? (3)

7.7. **Die tema van hierdie verhaal is baie belangrik**.

7.7.1 Watter woorde in dié uittreksel dui op die **tema** van die verhaal? Haal die woorde aan. (1) 7.7.2 Tot watter insig kom Iris later in die verhaal ten opsigte van hierdie soeke van haar?

(2)

7.8 Bewys uit die uittreksel dat Iris ‘n baie **naïewe** persoon is. (2)

7.9 Watter afleiding kan jy uit die teks maak oor Iris se **houding** teenoor die lewe? (3)

 **[25]**

**AFDELING C: DRAMA**

Beantwoord EEN vraag.

LET WEL: Beantwoord EEN vraag oor die dramateks wat julle in die klas behandel het.

**VRAAG 8: LITERÊRE OPSTEL**

***KRISMIS VAN MAP JACOBS – Adam Small***

Die karakters in die drama is vasgevang in ‘n **uitsiglose** **bestaan**.

Bespreek hierdie stelling met verwysing na Map, Cavernelis en Blanchie se lewens. **Evalueer** of daar ‘n moontlikheid van **bevryding** vir die karakters is.

 **[25]**

**OF**

**VRAAG 9: KONTEKSTUELE VRAAG**

***KRISMIS VAN MAP JACOBS – Adam Small***

Lees die uittreksels hieronder aandagtig deur en beantwoord die vrae.

**TEKS 1**

|  |  |  |
| --- | --- | --- |
| 12345678910111213141516 | TOMMY:CYRIL:RICHIE:CYRIL:TOMMY:CYRIL:RICHIE:CYRIL:TOMMY:CYRIL: | Moet nou nie mean wies nie, man … ‘is nie onse biesagheit nie …Aag, Tommy, jou ou skinderbek! Come off it, man!*(Lag)* ‘Is like nie jou biesagheit nie, imagine!Maar daai’s nou nie nodig nie , man … Los ‘it af ….What for?Los ‘it af, ja … Ek sê weer, ‘is nie ons biesagheit …Aag, ou Tommy, man, moenie vi’ my daai kom sell van dis nie jou biesagheit nie … Shit, man, daai ou dêrre van Blanchie, ou blerrie haitie-taitie vrek van ‘n Cavernelis, hy use vir haar, man … hy use sy eie vlees en bloed so, man, hy’s ‘n …. Ek het niks tien Blanchie selwers nie …Ôrait, ôrait …Nou wat is jy nou so touchy?!Okay, cool ‘it …*(aan Tommy)* Wat dink jy gaat Map kom doen as hy yt is, en hy vinne yt, van Blanchie ek mien, en hoe ou Cavernelis vir haar use, hê?Wat gaat hy doen? |

9.1 Bestudeer die dialoog in reëls 14-16. By watter deel van die **dramatiese struktuur** van die drama sluit hierdie uittreksel aan? (1)

9.2 Naamgewing kan bydra tot **karakterbeelding**. Waarom word Map soms Map en soms Johnny genoem? (2)

9.3 Waarom is Tommy se woorde in reël 1 **ironies**? (2)

9.4 Waarom probeer Richie vir Cyril stilmaak? (1)

9.5 Watter beroep beoefen Tommy en met watter ander karakter stem dit ooreen? (2)

9.6 **Herlees reëls 8 en 9**

 Noem **karaktereienskappe** van Cavernelis wat veroorsaak dat Cyril hom ‘n *haitie-taitie vrek* noem. Is dit geregverdig dat Cyril hom so noem? Motiveer jou antwoord. (4)

**TEKS 2**

|  |  |  |
| --- | --- | --- |
| 1234567891011121314151617181920212223242526272829303132 | MAUD:CAVERNELIS:BLANCHIE:MAUD:CAVERNELIS:MAUD:CAVERNELIS:MAUD:CAVERNELIS:MAUD:BLANCHIE:CAVERNELIS:MAUD:CAVERNELIS:MAUD: | *Blanchie, Maud en Cavernelis in hul flat.**(gooi haar hande op):* Well, so there you have it!*(heeltemal uit die veld geslaan):* Maar …maar Maudie … Blanchie …*Blanchie, met ‘n stuk papier) ‘n brief in haar hande. Sy huil.*‘Is nie wáár nie …Maar ‘it is wáár! You’ve read the letter, my dear …Now stop crying, sweetheart, crying won’t help …*Blanchie huil …*(*hulpeloos*): Maar … ek het nie gekan dink …(wreed): Maar jy’t nooit gekan enigiets nie, Cavernelis-darling! Of course het jy nie gekan dink … (Sy lag, sinies. Cavernelis bek-af.) Blanchie, that’s life, my sweetheart … that’s people, man … You trust them, you trust them, you do things for them, an’ they fuckingwill just dump you, like that! *(Sy beduie!)* Trust me, I’ve been through it all …Die vuilgoed …… when they’ve used you, that’s it …Maar ek het vir jou gesê, sweatheart, those white dandies, die klomp fashion-moffies … hulle sil vir jou use tot lat hulle jou klaar ge-use het, en dan … dump hulle vir jou … Next pretty girl in the queue, please …Die vuilgoed … En hoekom net … nóú …In die queue, in die béd … I know the swine, sweatheart! All the sweet talk, all the promises, while hulle jou use vir hulle eie purposes …(*snikkend*): Daddy … Antie Maud …Maar hulle’t gesê … gebelowe … jy gaan Paris toe …Shit, Cavernelis-darling, “gesê, “gebelowe” … That’s no contract, my dear! An’ even contracts are cheap! It all depends on whom you’re dealing with! Ek het vannie begin af gewiet …Okay, Maudie …Okay wat! … So jy’t rêrig gedink Blanchie gaat Paris toe! En lat die geld sal kom?! *(Lag sinies.)* You must be joking, Cavernelis-darling! |

9.7 Wat is die **funksie** van die neweteks in reël 2? (1)

9.8 Hoe slaag die dramaturg daarin om die karakters se ontsteltenis uit te beeld in die uittreksel? (2)

9.9 **Herlees reël 11**.

9.9.1 Maud beskuldig vir Cavernelis dat hy nooit gekan enigiets nie. Is hierdie beskuldiging geregverdig? Motiveer jou antwoord en toon aan waardeur Maud en Cavernelis se huwelik beïnvloed is. (3)

9.9.2 Dink jy Cavernelis het tog sy gesin se belange op die hart gedra? Motiveer jou antwoord. (2)

9.10 Herlees reël 21. waarom is Cavernelis ontsteld omdat Blanchie net … nóú …juis haar kontrak verloor het? (2)

9.11 Hoe dink jy, dra hierdie gebeure by tot die **ontknoping** van die drama? Dui ook aan waarom jy dink die ontknoping is **geloofwaardig** al dan nie. (3)

 [25]

**OF**

**VRAAG 10: LITERÊRE OPSTEL**

***MIS* – Reza de Wet**

Die karakters in die drama is vasgevang in ‘n **uitsiglose bestaan**.

**Bespreek** hierdie stelling met verwysing na Miem, Meisie, Gerty en Gabriël se lewens. **Evalueer**, met die oop slot van die drama in gedagte, of daar ‘n moontlikheid van **ontsnapping** / **bevryding** vir die karakters is.

**[25]**

**OF**

**VRAAG 10: KONTEKSTUELE VRAAG**

***MIS* – Reza de Wet**

Lees die onderstaande uittreksel deeglik deur en beantwoord dan die vrae.

**TEKS 1**

|  |  |  |
| --- | --- | --- |
| 1234567891011121314151617181920212223242526272829303132 | KONSTABEL:GERTIE:KONSTABEL:GERTIE:MIEM:GERTIE:KONSTABEL:GERTIE:MIEM:KONSTABEL:MIEM:MEISIE:MIEM:KONSTABEL:GERTIE:MIEM:KONSTABEL:MIEM:GERTIE:KONSTABEL:MIEM: | Die krieke kriek harder. Die aandblom ruik soeter. Die adder seil vinniger deur die gras.En u kan dit alles waarneem?Ja. Ek kan.*(vou haar hande saam)* Uitsonderlik!Kom sit gerus, Konstabel.*(beweeg vinnig na die KONSTABEL en neem sy arm)*So ja. Versigtig net vir die punt van die tafel. Dis reg.*(Trek ‘n stoel uit)**(kil)* Ek sal verder regkom!*(afgehaal)* Soos u wil.Wat van ‘n lekker koppie koffie, Konstabel?Ja dankie. (Sit) Drie suikers en min melk. *(Skuif sy sak onder die stoel in)*Meisie, maak vir die konstabel koffie. En jy het hom gehoor. Drie suikers en min melk. Ja, Ma. (Beweeg na die stoof)*MEISIE hou die KONSTABEL onderlangs dop. MIEM en GERTIE hou hom ook dop. Hy sit doodstil en kyk voor hom uit. Na ‘n paar oomblikke van stilte bars hy skielik uit van die lag.* Wat is so snaaks, Konstabel?Iets *(Lag)* het my skielik bygeval. *(Skielik stroef)* Verskoon my tog.U kan dit maar met ons deel, Konstabel. ‘n Bietjie jolyt sal ons goed doen.Jy kan dit weer sê, Gertie.Ek is jammer. Dis persoonlik.*(geaffronteerd. Kyk na GERTIE)* O!‘n Effense ongemaklike stilte.En waar kom u vandaan, Konstabel?O, hier en daar. Nooit lank op dieselfde dorp nie. Ek word gebruik vir spesiale gevalle.So, u is natuurlik hier oor die verdwynings, Konstabel? |

10.1 Bestudeer die **toneelaanwysings** in reël 7. By watter deel van die dramatiese struktuur van die drama sluit hierdie uittreksel aan? (1)

10.2 Naamgewing kan aanleiding gee tot karakterbeelding. Waarom word Meisie (reël 15) in die drama nie op haar doopnaam aangespreek nie? (1)

**10.3 *“Die adder seil vinniger deur die gras” (reël 2)***

 Na watter bekende uitdrukking word hier verwys en wat beteken die idioom?

Na wie kan die “adder” (reël 2) hier verwys?

Verduidelik waarom dit hier gepas is om na dié persoon, in konteks van die drama, as ‘n “adder” te verwys. (4)

10.4 Herlees weer reëls 7-9. Waarom neem Gertie die konstabel se arm en trek ‘n stoel vir hom uit? (1)

10.5 **Motiveer** die konstabel se reaksie in reël 10. (2)

10.6 Bestudeer die **toneelaanwysings** in reëls 13-14.

 Watter element van die rekwisiete is in die sak wat die konstabel onder die tafel ingeskuif het en waarvan is dit ‘n simbool?

 Verduidelik ook wat *rekwisiete* is. (3)

10.7 **Herlees reëls 18-20.**

 Die vrouens hou die konstabel eerstens dop om seker te maak dat hy blind is. As die verdere verloop van die drama egter in ag geneem word, is daar ook ander redes waarom die vrouens die konstabel hier dophou. Gee redes waarom Meisie, Gertie en Miem die konstabel dophou. (3)

10.8 Verduidelik die **dramatiese ironie** in reël 32. (2)

**EN**

**TEKS 2**

|  |  |  |
| --- | --- | --- |
| 123456789101112131415 | KONSTABEL:MIEM:KONSTABEL:MIEM:KONSTABEL:MIEM:KONSTABEL:MIEM:KONSTABEL: | *‘n Angswekkende kreet word gehoor.*Wat was dit?Toe maar, Konstabel, dit is net my man. Hierdie tyd van die aand raak hy van al sy opgekropte gevoelens ontslae. Verder is hy tjoepstil.Hoe lank gaan dit al so?Van na die Depressie af. Dit was vir my arme man te veel. *(Sug)* ‘n Tiekie vir ‘n skaap.En hoe dikwels sien u hom?Vir sewe jaar het ek hom nog nie met ‘n oog gesien nie. *(Tranerig)* Dit is vir my ‘n groot beproewing.Gaan hy ooit buitetoe? Is daar ‘n manier waarop hy kan uitkom? Miskien ‘n buitedeur met ‘n soldertrap? Waarom vra u, Konstabel?Ek vra maar net, Mevrou. (Skielik streng) Beantwoord asseblief my vraag. Is daar ‘n solderdeur? |

10.9 Bespreek hoe die **titel** van die drama in hierdie uittreksel betrek word. (1)

10.10 Gabriël tree in die drama as **figurant** op. Verduidelik. (1)

10.11 Dit is interessant dat Miem se man se naam Gabriël is – ook die naam van die aartsengel. Verduidelik die **ironie** van dié naamgewing as die slot van die drama in ag geneem word. (1)

10.12 Miem karakteriseer haar man deur hom te romantiseer as ‘n goeie en sagmoedige man wat edel van inbors is.

10.12.1 Kan jy met Gabriël identifiseer? Motiveer jou antwoord. (2)

10.12.2 Dink jy dat Gabriël aan die einde van die drama uit die solder sal kom?

Motiveer jou antwoord deur ook na sy karaktereienskappe te verwys. (3)

 **[25]**

 **TOTAAL AFDELING C: 25**

 **GROOTTOTAAL: 80**

|  |
| --- |
| **EVALUERING** |
| 1. Watter vraag was die maklikste? |  |
| Hoekom? |  |
| 2. Watter vraag was die moeilikste? |  |
| Hoekom? |  |